Tōru Kitajima
Tōru Kitajima (japanski: 北 嶋徹 Kitajima Tōru; Tokyo, 23. prosinca 1982.) je japanski pjevač i muzičar, najpoznatiji kao glavni vokal i frontmen rock benda Ling Tosite Sigure. Kitajima je poznatiji po svom nadimku TK, dok kao solo izvođač koristi umjetničko ime TK from Ling tosite sigure (japanski: TK from 凛として時雨). U bendu je aktivan od 2002. godine kao glavni kompozitor i tekstopisac, a od 2012. godine izdaje i solo materijale, među kojima su tri studijska albuma, dva EP-a, dva singla i jedan posebni video uradak.

Biografija

Tōru Kitajima je rođen 23. prosinca 1982. godine u Tokyu. Godine 2002. je, zajedno s Miyoko Nakamurom i bubnjarem Masatoshijem Nakanom, osnovao bend Ling tosite sigure, koji je tri godine djelovao kao demo bend, prije nego je 2005. godine, kroz vlastitu izdavačku kuću, prešao u profesionalne izvođače. Kitajima, koji je uzeo alias TK, figurira kao frontmen i vokal benda, ali isto i kao glavni tekstopisac i kompozitor. 

Nakon godina rada s bendom, 2011. godine, TK izdaje posebni video uradak film A moment, koji je lansirao njegovu paralelnu solo karijeru, uz rad s bendom. Ovoga puta kao TK from Ling tosite sigure, Kitajima je već na ljeto 2012. godine izdao i prvi solo album, flowering, koji je završio na 14. mjestu Oriconove ljestvice. Uz to je, paralelno, počeo i organizirati solo nastupe, izvodeći što vlastite pjesme, što one koje je napisao za Ling. 

Kombinirajući rad za bend, koji u ovom periodu započinje suradnju s producentima animea Psycho-Pass, TK u narednom peridu, pa sve do 2014. godine, ne izdaje nove materijale, ali ostvaruje seriju samostalnih nastupa, posebice tokom 2013. godine. Početkom 2014. godine izdaje EP contrast, koji sadrži i snimku live izvedbe pjesme "illusion is mine", napisane za Ling, a u kolovozu iste godine i drugi samostalni album, Fantastic Magic. Na albumu se nalazila i pjesma "unravel", ranije objavljena kao singl, a koja je služila kao uvodna pjesma za prvu sezonu popularnog animea Tokyo Ghoul. Album je bio prilično uspješan s više od 10,000 prodanih primjeraka, dok je singl prodan u gotovo 20,000 kopija. 

Tokom 2016. godine, TK izdaje EP Secret Sensation i singl "Signal", kojima najavljuje svoj treći solo album, white noise, koji izlazi u rujnu iste godine. Pjesma "Signal" je korištena kao uvodna pjesma za anime 91 Days. Dana 10. rujna 2018. godine, objavljen je promotivni spot za drugu sezonu animea Tokyo Ghoul:re, u sklopu kojega je potvrđeno kako će TK ponovo biti autor i izvođač uvodne pjesme, "katharsis", čiji je dio objavljen u sklopu promotivnog spota; singlica s dodatnom pjesmom izlazi 21. studenog 2018. godine. Singl "P.S. RED I", objavljen kao kao uvodna pjesma za japansku distribuciju Oscarom nagrađenog filma Spider-Man: Into the Spider-Verse (2018.), izašao mu je 6. ožujka 2019. godine. 

Izuzev pjevačke, Kitajima ima i značajnu karijeru kao muzički producent, kompozitor i tekstopisac, čak i ako isključimo njegov rad u bendu. Tako je odradio remiks pjesme "zephyr" benda sukekiyo s njihovog albuma IMMORTALIS iz 2014. godine, a tokom 2016. godine je imao značajnu suradnju na albumu daydream pjevačice Aimer, gdje je surađivao kao kompozitor, tekstopisac, instrumentalist i producent na pjesmama "声色" i "us", mada se nije pojavio kao vokal.

U srpnju 2021. godine objavljeno je kako će TK, povodom desete obljetnice solo karijere, izdati prvi kompilacijski album, egomainac feedback, koji je najavljen za 13. listopada 2021. godine. Kompilacija je sadržavala dva CD-a s glazbom i posebno blu-ray izdanje s video uracima.

Diskografija

Albumi

Live albumi

Kompilacije

EP

Singlovi

Ostala izdanja

Reference

Vanjske poveznice
 凛として時雨 - 公式ウェブサイト	
 
 
 
 

Japanski pjevači
Ling tosite sigure